เมื่อเวลา 09.00 น.วันนี้ นายธัมมารัตน์นาคทอง นายอำเภอกบินทร์บุรี จ.ปราจีนบุรี กล่าวว่า จากสถานการณ์น้ำป่าจากอุทยานแห่งชาติเขาใหญ่อ.นาดี ลงสู่แควหนุมานเข้าท่วมขังพื้นที่ อ.กบินทร์บุรี เป็นบริเวณกว้าง โดยเฉพาะ 4 แยกโคกอุดม ถนนสาย 304 (กบินทร์บุรี นาดี) หน้านิคมอุตสาหกรรมเขต 3 ต.หนองกี่ อ.กบินทร์บุรี จ.ปราจีนบุรี ที่น้ำป่าหลากท่วมผิวการจราจรลึกกว่า 1 เมตร และท่วมโรงงานอุตสาหกรรม ทำให้การจราจรช้าลงสภาพระดับน้ำลดลงบ้างเล็กน้อย แต่ในทางแยกเข้าหมู่บ้านจากถนนสาย 304 เข้าหมู่ที่ 2 และ หมู่ที่ 3 ต.หนองกี่ อ.กบินทร์บุรี น้ำท่วมสะพานทำให้การสัญจรไป มาของประชาชนลำบาก ได้ประสานขอรับการสนับสนุนสะพานแบบแบริ่ง จำนวน 2 ชุดจากมณฑลทหารบกที่ 12 ค่ายจักรพงษ์ อ.เมืองจ.ปราจีนบุรีเพื่อให้การลำเลียงชาวบ้านและการสัญจรสะดวกต่อไปพร้อมกันนี้ ได้จัดชุดสาธารณสุขเคลื่อนที่คอยดูแลประชาชนที่บริเวณ ที่ทำการองค์การบริหารส่วนตำบลหนองกี่ เพื่อบริการประชาชน และทราบว่าในวันนี้ มณฑลทหารบกที่ 12 ค่ายจักรพงษ์ จะนำหน่วยแพทย์เคลื่อนที่ของ รพ.ค่ายจักรพงษ์มาบริการดูแลประชาชนที่ ที่ทำการองค์การบริหารส่วนตำบลหนองกี่อีกด้วย
จากสถานการณ์น้ําป่าจากอุทยานแห่งชาติเขาใหญ่อ.นาดีลงสู่แควหนุมานเข้าท่วมขังพื้นที่ อ.กบินทร์บุรี จ.ปราจีนบุรี เป็นเหตุอะไร 
อุทยานแห่งชาติเขาใหญ่อ.นาดี